Christopher McQuarrie Goda Aksi Stunt Yang Cukup Gila Dalam Gambar BTS Mission Impossible 7
Penggambaran filem Mission: Impossible 7 kembali bersambung selepas terhenti akibat pandemik COVID-19.  Sehubungan dengan itu, pengarah Christopher McQuarrie telah kongsikan gambar belakang tabir di laman Instagram, memaparkan sebuah trek yang dibina di pengunungan, menggoda aksi stunt yang cukup gila untuk filem ini. Kapsyen gambar “Action… #MI7 Day I”, menandakan hari pertama penggambaran selepas lama berehat.  Trek itu kelihatan berakhir di tanjakan ke atas yang menunjuk ke arah gunung yang jauh. Mungkin ia belum siap sepenuhnya, tetapi mengentahui Cruise sering melakukan stunt dalam filem sebelumnya, jadi tidak ada yang mustahil. Mission: Impossible 7 dibintangi Tom Cruise sebagai watak utama Ethan Hunt, serta beberapa pelakon lain seperti Rebecca Ferguson, Hayley Atwell, Simon Pegg, Ving Rhames, Henry Czerny, Shea Whigham, Pom Klementieff dan Esai Morales sebagai antagonis utama, menggantikan tempat Nicolas Hoult yang terpaksa berundur dari projek Mission: Impossible 7 disebabkan masalah jadual. Paramount Pictures telah menetapkan tarikh tayangan dua filem terbaru Mission: Impossible iaitu pada  19 November 2021 dan 4 November 2022.